Emir Kusturica

Emir Nemanja Kusturica (født 1954) er en filmskaper og musiker fra Bosnia med serbisk og fransk statsborgerskap. Kusturica er den mest kjente filmskaperen fra det tidligere Jugoslavia i sin generasjon. Nesten alle hans filmer har mottatt internasjonale utmerkelser.Gabor, E. (2007). Gypsy stereotypes and ideology levels in two European feature films. Intercultural Communication Studies, 16(2), 277. Han har mottatt Gullpalmen under filmfestivalen i Cannes for beste film to ganger, med Pappa er på forretningsreise (Otac na službenom putu) i 1985 og Under jorden i 1995.

Kusturicas filmer har blant annet tematisert sigøynernes liv uten å romantisere deres livsstil. Sigøynernes tid har innslag av magisk realisme med romantisk preg. Kusturica har ikke selv noen romani familiebakgrunn.Dobreva, N. (2007). Constructing the'Celluloid Gypsy': Tony Gatlif and Emir Kusturica's' Gypsy films' in the context of New Europe. Romani Studies, 17(2).

Kusturica medvirker i det ekstentriske rockebandet Emir Kusturica and The No Smoking Orchestra. Bandet ble opprinnelig kalt Zabranjeno Pusenje (No Smoking) på serbokroatisk på 1980-tallet, senere endre til det engelske navnet. Bandet spiller blant annet sigøynerinspirert musikk. Hans filmer har ofte musikk av Goran Bregović som ofte har tilpasset eksisterende musikk fra Balkan.

Kusturica ble født inn i en familie av bosniske muslimer, faren var ateist ifølge Kusturica. Kusturica ble tildelt utmerkelser for sitt arbeid mens han fremdeles var filmstudent på 1970-tallet og arbeidet først med korte innslag for jugoslavisk fjernsyn. Han flyttet senere til Serbia og konverterte til kristendom. I det vestlige Serbia har han bygget en tradisjonell landsby kalt Drvengrad eller Kustendorf i Mokra-fjellene.

 Filmografi som regissør 
 Guernica 1978, kortfilm
 Husker du Dolly Bell? (Sjećaš li se, Dolly Bell) 1981
 Pappa er på forretningsreise (Otac na službenom putu) 1985
 Sigøynernes tid (Dom za vešanje) 1988, beste regi ved filmfestivalen i Cannes.
 Arizona Dream, 1993
 Under jorden, 1995
 Sort katt, hvit katt (Crna mačka, beli mačor) 1998
 Super 8 Stories 2001, dokumentar
 Livet er et mirakel (Život je čudo), 2004
 Promise Me This (Zavet), 2007.
 Maradona, 2008, dokumentar
 Words with Gods, 2014.
 On the Milky Road, 2015, (i produksjon)

 Referanser 

 Eksterne lenker 


Kategori:Serbiske regissører
Kategori:Personer fra Sarajevo